  Майя Бывальцева Коронавируслэсь прививка пуктон инты Ижысь Шор площадьын 30-тӥ куарусёнозь гинэ ужалоз на. Сое куазь кезьыт кариськемен валче ворсалозы. Со сярысь Удмуртиысь тазалыкез утёнъя министерстволэн пресс-службаез ивортӥз. Вакцинаци пунктэз Мер тазалыкъя но эм профилактикая центрын (Октябрьлы 50 ар нимо площадь, 21) ужалоз. 1-тӥ коньывуонысен отчы котькуд нунал вазиськыны луоз: ужан нуналъёсы 8 часысен 19 часозь, шутэтскон нуналъёсы – 10 часысен 16 часозь. Шор площадьын вакцинаци пункт 28-тӥ инвожое ужаны кутскиз. Со дырысен отын 42 сюрс пала адями коронавируслэсь прививка пуктӥз Озьы ик таяз арняе Ижкарын эшшо мукет мобильной пунктъёс ужалозы: - «Молл Матрица» вузкарон центрын котькуд нунал 10 часысен 20 часозь; - «Капитал» утет компаниын (М. Горький нимо ульча, 64) ужан нуналъёсы 8 часысен 19 часозь; - «Мой порт» вузкаронни вӧзысь машина келлян интыын 10 часысен 18 часозь; - 1-тӥ коньывуонысен «Талисман» вузкарон центрын 13 часысен 19 часозь. Тегъёс: Тазалык Ижкар Удмуртия коронавирус прививка  